### Beslutning

Fremsendes til Kulturudvalget til behandling i henhold til beslutning i byrådets møde den 10. juni 2021.

Motivation:

Vanddragen eller torvenes brøndsløjfe som den vidst oprindeligt hed er et meget dyrt og polariserende kunstværk som var lavet til befolkningen som forskønnelse i [adresse]. Vanddragen er nu blevet fjernet. Men som vi alle er blevet gjort bekendt med af artikler i Stiften, så er Vanddragen blevet opbevaret på en nedlagt landevej et sted i [adresse]. Man skal behandle et kunstværk ordentligt og med respekt. Den nuværende opbevaring af Vanddragen er både en hån mod kunstneren og kunstværket. Den nuværende placering er ikke acceptabel.

Det vigtigt med kunst og kultur at vi spreder det ud over hele [adresse]. Vi må og skal som politikere for en hel kommune, kunne se udover midtbyen. Folk i oplandet fortjener også at blive beriget med kunstens gaver og herligheder.

Forslag:

Ad 1 udarbejdelse af en liste over hvor mange Kunstværker der står på depot i [adresse]. Her tænkes på kunstværker som Vanddragen og kunstværket af Lærke Jeppesen, der stod ved trappen ved Brian Olsen bro før åens åbning og lign.

Ad 2 Vi ønsker at fællesrådende og borgerne i lokalsamfundet kan byde ind på placeringer til kunstværkerne, så vi kan forskønne kommunen i forstæderne, så [adresse] kulturskat kan blive fordelt rundt i hele kommunen.

Ad 3 Vi ønsker nogle af de overskydende midler i Kultur og borgerservice, går til genopsætning af disse kunstværker efter fællerådnes ønsker.

Med venlig hilsen

Agnete Christiansen

### Sagens forløb

26-05-2021 [adresse]
Sagens behandling blev udsat i byrådets møde den 26. maj 2021.
 09-06-2021 [adresse]
Fremsendes til Kulturudvalget til behandling i henhold til beslutning i byrådets møde den 10. juni 2021.
 25-08-2021 Kulturudvalget
Tonny Sørensen, Kent Lund, Aage Mikkelsen, Zenia Pedersen og Mette Mathiasen kunne ikke tiltræde forslaget, men henholdt sig til notat af den 18. august 2021 fra Magistratsafdelingen for Kultur og Borgerservice.

Mahad Emil Andersen tog forbehold.

Charlotte Rasmussen var forhindret i at deltage i udvalgets behandling af sagen.

 01-09-2021 [adresse]

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 1. september 2021 har vedtaget erklæring fra Kulturudvalget af 25. august 2021.

Enhedslisten de Rød-Grønnes byrådsgruppe henholdte sig til det oprindelige forslag.